Document ID: 31989R2731

*****
ΚΑΝΟΝΙΣΜΟΣ (ΕΟΚ) αριθ. 2731/89 ΤΗΣ ΕΠΙΤΡΟΠΗΣ
της 8ης Σεπτεμβρίου 1989
που τροποποιεί τον κανονισμό (ΕΟΚ) αριθ. 1244/82 περί των λεπτομερειεών εφαρμογής του καθεστώτος πριμοδοτήσεως προς διατήρηση των αγελών θηλαζουσών αγελάδων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1357/80 του Συμβουλίου της 5ης Ιουνίου 1980 περί θεσπίσεως καθεστώτος πριμοδοτήσεως προς διατήρηση του πληθυσμού θηλαζουσών αγελάδων (1), όπως τροποποιήθηκε τελευταία από τον κανονισμό (ΕΟΚ) αριθ. 573/89 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 1244/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1662/89 (4), προβλέπει στο άρθρο 1 παράγραφος 1 ότι οι αιτήσεις πριμοδοτήσεως πρέπει να υποβάλλονται πριν από μία ορισμένη ημερομηνία· ότι, σε περίπτωση που δεν τηρείται η προθεσμία αυτή, οι αιτήσεις δεν γίνονται αποδεκτές·
ότι κατά συνέπεια είναι σκόπιμο, υπό το φως της κτηθείσης πείρας, να προβλεφθεί συμπληρωματική προθεσμία κατά τη διάρκεια της οποίας να μπορούν να γίνουν αποδεκτές οι αιτήσεις· ότι ωστόσο πρέπει να μειωθεί το ποσό της πριμοδότησης για τις αιτήσεις που καταβάλλονται με καθυστέρηση· ότι οι αιτήσεις που υποβάλλονται μετά τη λήξη της συμπληρωματικής προθεσμίας δεν γίνονται αποδεκτές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 1244/82 προστίθεται το ακόλουθο άρθρο:
«Άρθρο 1α
Εκτός από περιπτώσεις ανωτέρας βίας οι αιτήσεις που αναφέρονται στο άρθρο 1 παράγραφος 1, οι οποίες υποβάλλονται στην αρμόδια αρχή μετά τη λήξη της προθεσμίας που έχει ορισθεί για την υποβολή των αιτήσεων:
- συνεπάγονται μείωση κατά 30 % του ποσού της πριμοδότησης, αν έχουν υποβληθεί εντός δέκα εργάσιμων ημερών, κατ' ανώτατο όριο, μετά τη λήξη της καθορισμένης προθεσμίας,
- δεν γίνονται αποδεκτές, αν η υπέρβαση της προθεσμίας είναι ανώτερη των δέκα εργάσιμων ημερών.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις που υποβάλλονται από τις 15 Ιουνίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Σεπτεμβρίου 1989.

Labels: 6